Aurinkokenno
Aurinkokenno on laite, jolla auringon säteily muunnetaan sähköenergiaksi valosähköisen ilmiön avulla. Kennon toiminta perustuu kahteen pääperiaatteeseen: saapuva fotoni synnyttää absorboivaan puolijohteeseen varauksenkuljettajia, jotka kerätään kulutuslaitteeseen tai akkuihin. Aurinkosähköä voidaan tuottaa myös infrapunavalosta. Yleisimpiä aurinkokennojen materiaaleja ovat yksikiteinen pii, monikiteinen pii, galliumarsenidi ja amorfinen pii.
Valokenno
Monien muiden elektroniikan komponenttien tapaan myös valokennot tehdään puolijohteista, joissa olevien vapaiden varauksenkuljettajien määrää voidaan säädellä seostuksella: puhtaaseen piihin tai muuhun puolijohteeseen lisätyt epäpuhtaudet määräävät puolijohteen käyttäytymisen.